Aktîvîteya paştîdayîşî de, aya ke seba mexdûranê erdlerzî yê Kurdîstan, Tirkîya û Sûrîye ameye organîzekerdene, do fîlmê Kobenê zî bêro temaşekerdene.
Fîlmê Rejîsore Ozleme Yaşar, o ke serra 2020î de dekewt vîzyonî, qala hîkayeya raşte ya îşxalkerdiş û azadkerdişê Kobanê keno.
Fîlmê Kobanê do 21ê sibate roja sêşemeyî de Top Kîno ya Vîyana de bêro temaşekerdene.
Bexşê ke wextê mojnayîşî de bêrê arêdayene,  do seba mexdûranê erdlerzî bêrê xebitnayene.
